CELEX: 62014TJ0723
Language: lt
Date: 2016-06-02 00:00:00
Title: 2016 m. birželio 2 d. Bendrojo Teismo (septintoji kolegija) sprendimas (Ištraukos).#HX prieš Europos Sąjungos Tarybą.#Bendra užsienio ir saugumo politika – Ribojamosios priemonės Sirijai – Lėšų įšaldymas – Reikalavimų patikslinimas – Vertinimo klaida.#Byla T-723/14.

T‑723/1462014TJ0723EU:T:2016:33200011122T
      BENDROJO TEISMO (septintoji kolegija) SPRENDIMAS
      2016 m. birželio 2 d. (
            *1
         )
      „Bendra užsienio ir saugumo politika — Ribojamosios priemonės Sirijai — Lėšų įšaldymas — Reikalavimų patikslinimas — Vertinimo klaida“
      Byloje T‑723/14
      
         HX, gyvenantis Damaske (Sirija), atstovaujamas advokato S. Koev,
      ieškovas,
      prieš
      
         Europos Sąjungos Tarybą, atstovaujamą I. Gurov ir S. Kyriakopoulou,
      atsakovę,
      dėl pagal SESV 263 straipsnį pareikšto ieškinio, kuriuo prašoma panaikinti 2014 m. liepos 22 d. Tarybos įgyvendinimo sprendimą 2014/488/BUSP, kuriuo įgyvendinamas Sprendimas 2013/255/BUSP dėl ribojamųjų priemonių Sirijai (OL L 217, 2014, p. 49), 2014 m. liepos 22 d. Tarybos įgyvendinimo reglamentą (ES) Nr. 793/2014, kuriuo įgyvendinamas Reglamentas (ES) Nr. 36/2012 dėl ribojamųjų priemonių atsižvelgiant į padėtį Sirijoje (OL L 217, 2014, p. 10) ir 2015 m. gegužės 28 d. Tarybos sprendimą (BUSP) 2015/837, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai (OL L 132, 2015, p. 82), kiek ieškovo pavardė įtraukta į asmenų ir subjektų, kuriems taikomos ribojamosios priemonės, sąrašą,
      BENDRASIS TEISMAS (septintoji kolegija),
      kurį sudaro kolegijos pirmininkas M. van der Woude, teisėjai I. Wiszniewska-Białecka ir I. Ulloa Rubio (pranešėjas),
      posėdžio sekretorė M. Marescaux, administratorė,
      atsižvelgęs į rašytinę proceso dalį ir įvykus 2015 m. gruodžio 8 d. posėdžiui,
      priima šį
      
         Sprendimą (
            1
         )
      (Praleista)
      
         Dėl teisės
      
      
         Dėl prašymo patikslinti ieškinį priimtinumo
      
      
               27
            
            
               Kaip matyti iš 18 punkto, Sprendimu 2015/837 Taryba pratęsė Sprendimo 2013/255, iš dalies pakeisto ginčijamu sprendimu, galiojimą. Per posėdį ieškovas paprašė leisti patikslinti ieškinį.
            
         
               28
            
            
               Procedūros reglamento 86 straipsnio 1 ir 2 dalyse nustatyta: kai aktas, kurį prašoma panaikinti, visiškai ar iš dalies pakeičiamas kitu aktu, kurio dalykas tas pats, prieš pasibaigiant žodinei proceso daliai ieškovas gali patikslinti ieškinį, kad atsižvelgtų į šią naują aplinkybę. Ieškinys tikslinamas pateikiant atskirą dokumentą per SESV 263 straipsnio šeštoje pastraipoje nustatytą terminą; šiame dokumente gali būti prašoma panaikinti aktą, dėl kurio tikslinamas ieškinys.
            
         
               29
            
            
               Taigi tam, kad būtų patenkinti Procedūros reglamento 86 straipsnio 2 dalyje nustatyti reikalavimai, ieškinys turi būti tikslinamas atskiru aktu. Tačiau reikia konstatuoti, kad ieškovas per posėdį žodžiu paprašė leisti patikslinti ieškinį. Todėl darytina išvada, kad prašymas leisti patikslinti ieškinį nepriimtinas, nes toks prašymas nepateiktas atskiru aktu, kaip reikalaujama pagal Procedūros reglamento 86 straipsnio 2 dalies nuostatas.
            
         
               30
            
            
               Atsižvelgiant į šias išvadas šioje byloje pateikti reikalavimai dėl panaikinimo turi būti laikomi priimtinais tik tiek, kiek jais reikalaujama panaikinti ginčijamus sprendimą ir reglamentą (toliau – ginčijami aktai).
               (Praleista)
            
          
            
               Remdamasis šiais motyvais,
               BENDRASIS TEISMAS (septintoji kolegija),
               nusprendžia:
            
          
            
               
                        
                           1.
                        
                     
                     
                        
                           Panaikinti 2014 m. liepos 22 d. Tarybos įgyvendinimo sprendimą 2014/488/BUSP, kuriuo įgyvendinamas Sprendimas 2013/255/BUSP dėl ribojamųjų priemonių Sirijai, ir 2014 m. liepos 22 d. Tarybos įgyvendinimo reglamentą (ES) Nr. 793/2014, kuriuo įgyvendinamas Reglamentas (ES) Nr. 36/2012 dėl ribojamųjų priemonių atsižvelgiant į padėtį Sirijoje, kiek jie yra susiję su HX.
                        
                     
                  
          
            
               
                        
                           2.
                        
                     
                     
                        
                           Atmesti likusią ieškinio dalį.
                        
                     
                  
          
            
               
                        
                           3.
                        
                     
                     
                        
                           Europos Sąjungos Taryba padengia savo ir HX patirtas bylinėjimosi išlaidas.
                        
                     
                  
          
               
                  
                     
                        
                           Van der Woude
                        
                        
                           Wiszniewska-Białecka
                        
                        
                           Ulloa Rubio
                        
                     
                     Paskelbta 2016 m. birželio 2 d. viešame posėdyje Liuksemburge.
                     Parašai.
                  
               
            (
            *1
         )	Proceso kalba: bulgarų.
      (
            1
         )	Pateikiami tik tie šio sprendimo punktai, kuriuos Bendrasis Teismas mano tikslinga paskelbti.